Okresná prokuratúra Partizánske 
Februárová 157, 958 01 Partizánske 	

Sp. zn. : Pv 433/11/3305	Partizánske, 24.1.2012
EEČ : 2-25-1-2012

U Z N E S E N I E

Trestná vec:	obvinený XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Partizánske
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: Partizánske
	rodné priezvisko: XXXXX
	trvalé bydlisko: XXXXX
Skutková veta:
dňa 1. 10. 2011 v čase okolo 03.40 hod., v Partizánskom, na nám. SNP pred hotelom Baťovan bol kontrolovaný hliadkou OO PZ Partizánske, kde pri kontrole dobrovoľne vydal z vrecka 1 kus igelitového sáčku o rozmere cca. 12x16 cm s obsahom neznámej sušenej rastliny, pričom zo záverov znaleckého posudku Kriminalistického a expertízneho ústavu Policajného zboru, č.p.: PPZ-KEU-SL-EXP-2011/3478, zo dňa 10.10.2011 vyplýva, že predložený rastlinný materiál bol identifikovaný ako úlomky sušenej rastliny rodu konope o hmotnosti 0,439 g s obsahom 4,4% hmotnostných psychotropnej látky Tetrahydrokanabinolu (THC), čo zodpovedá 1 - 2 obvykle jednorazovej dávke, pričom podľa zák. č. 139/98 Z. z. o omamných látkach, psychotropných látkach a prípravkoch  v znení neskorších  predpisov sú rastliny rodu Cannabis sú zaradené do I. skupiny omamných látok a tetrahydrokanabinol (THC) je zaradený do I. skupiny psychotropných látok.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Podľa § 216 odsek 4 Trestného poriadku je určené obmedzenie v skúšobnej dobe  obvineným nasledovne:
1.	XXXXX, dátum narodenia: XXXXX
zákaz požívania návykových látok
Odôvodnenie:
Uznesením policajta Obvodného oddelenia Policajného zboru Partizánske, Okresného riaditeľstva PZ v Partizánskom pod ČVS: ORP-533/PE-PE-2011, bolo dňa 09.11.2011, podľa § 206 ods. 1 Trestného poriadku vznesené obvinenie ml. XXXXX za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi § 171 ods. 1 Trestného zákona na tom skutkovom základe, že dňa 1. 10. 2011 v čase okolo 03.40 hod., v Partizánskom, na nám. SNP pred hotelom Baťovan bol kontrolovaný hliadkou OO PZ Partizánske, kde pri kontrole dobrovoľne vydal z vrecka 1 kus igelitového sáčku o rozmere cca. 12x16 cm s obsahom neznámej sušenej rastliny, pričom zo záverov znaleckého posudku Kriminalistického a expertízneho ústavu Policajného zboru, č.p.: PPZ-KEU-SL-EXP-2011/3478, zo dňa 10.10.2011 vyplýva, že predložený rastlinný materiál bol identifikovaný ako úlomky sušenej rastliny rodu konope o hmotnosti 0,439 g s obsahom 4,4% hmotnostných psychotropnej látky Tetrahydrokanabinolu (THC), čo zodpovedá 1 - 2 obvykle jednorazovej dávke, pričom podľa zák. č. 139/98 Z. z. o omamných látkach, psychotropných látkach a prípravkoch  v znení neskorších  predpisov sú rastliny rodu Cannabis sú zaradené do I. skupiny omamných látok a tetrahydrokanabinol (THC) je zaradený do I. skupiny psychotropných látok.     

     Obvinený ml. XXXXX je dôvodne podozrivý zo spáchania prečinu nedovolenej výroby omamných a psychotropných látok, jedov alebo prekurzorov, ich držania a obchodovania s nimi § 171 ods. 1 Trestného zákona, za ktorý tento zákon v osobitnej časti ukladá trest odňatia slobody, ktorého horná hranica neprevyšuje päť rokov. 

     Obvinený ml. XXXXX sa priznal ku skutku, za ktorý je stíhaný. Zároveň pri svojom výsluchu v prípravnom konaní, po poučení, súhlasil s podmienečným zastavením trestného stíhania. 

     Spáchanie skutku obvineným je okrem priznania obvineného preukázané aj ďalšími dôkazmi obsiahnutými vo vyšetrovacom spise, ktoré boli vykonané zákonným spôsobom po začatí trestného stíhania, resp. vznesení obvinenia a to najmä výsluchom svedkov XXXXX, XXXXX, znaleckými posudkami a listinnými dôkazmi. 

     Obvinený ml. XXXXX nebol prejednávaný na odbore všeobecnej vnútornej správy Obvodného úradu v Prievidzi za priestupok a doposiaľ taktiež nebol súdne trestaný. 

     Obvinený sa k trestnému činu priznal, nie sú dôvodné pochybnosti o tom, že jeho priznanie bolo vykonané slobodne, vážne a zrozumiteľne, s postupom podľa § 216 ods. 1 Trestného poriadku súhlasil, a vzhľadom na vyššie uvedené skutočnosti, osobu obvineného, s prihliadnutím na jeho doterajší život, vzhľadom na to, že nebol doteraz súdne trestaný, ani prejednávaný za priestupok, a s prihliadnutím na okolnosti prípadu som dospel k záveru, že u obvineného ml. XXXXX sú splnené podmienky na rozhodnutie o podmienečnom zastavení trestného stíhania a toto rozhodnutie možno považovať za dostačujúce. 

      Podľa § 216 ods. 2 Trestného poriadku som obvinenému súčasne určil skúšobnú dobu v trvaní 18 mesiacov, počas ktorej je obvinený povinný zdržať sa akéhokoľvek protiprávneho konania a viesť riadny život. Podľa § 216 ods. 2 ods. 4 som obvinenému uložil obmedzenie  spočívajúce v zákaze požívania návykových látok.
      Na základe vyššie uvedeného som rozhodol tak, ako je uvedené vo výroku tohto uznesenia.
Poučenie:
Proti tomuto uzneseniu je  prípustná sťažnosť, ktorú možno podať Okresnej prokuratúre v Partizánskom do troch dní od doručenia uznesenia. Sťažnosť má odkladný účinok. Skúšobná doba začína plynúť právoplatnosťou uznesenia o podmienečnom zastavení trestného stíhania. Ak bude obvinený v skúšobnej dobe viesť riadny život a vyhýbať sa protiprávnemu konaniu rozhodnem, že sa osvedčil. Inak rozhodnem, a to prípadne aj počas skúšobnej doby, že sa v trestnom konaní pokračuje.

JUDr. Martin Števík
prokurátor